fugttekniker til københavn/farum
**fugttekniker til løsningsorienteret skadeserviceteam i farum**


i 2019 blev de to industri- og skadeservicevirksomheder trinava skadeservice og skadeservice danmark til [**trinava skadeservice danmark a/s**](https://tsd.dk/virksomheden/). vores ambition er at levere danmarks mest kompetente skadeservice på tværs af landet, og vores medarbejdere er derfor også fordelt over hele landet.


vi har travlt, og vi har derfor brug for dig til vores team af fugtteknikere i farum.


vi søger en kvalitetsbevidst og kundeorienteret fugttekniker til vores team i farum. du bliver en del af et team på fem fugtteknikere, og du skal arbejde tæt sammen med de øvrige medarbejdere i farum samt varetage opgaver for vores kunder i storkøbenhavn.


sammen med vores gode sanitører har du ansvaret for, at kundernes sager bliver løst hurtigt og effektivt fra start til slut. du går helt naturligt forrest, og du har erfaring med projektledelse af skader og byggeopgaver.


man kan regne med dig, og du er ærlig og troværdig over for kunder og kollegaer. du er god til at kommunikere i skrift og tale og leverer altid god kundeservice.


i trinava skadeservice danmark a/s bliver du en del af en stærk kultur, der bygger på tillid, ærlighed og professionalisme.


kendskab eller erfaring med fugtteknik er en fordel, men ikke et krav, da vi har et stærkt fagligt team, der kan uddanne den rette person til jobbet.


**som fugttekniker vil du blandt andet arbejde med følgende:**


* fugtundersøgelser efter vandskader
* vurdering af skadernes omfang
* etablering af den rette affugtning til opgaven
* undersøgelser for skimmel
* udarbejdelse af skadesrapporter og kommunikation med kunder
* løbende opfølgning på igangværende sager
* projektledelse af fugtsager
* beregning af tilbud og prisoverslag på skadeserviceopgaver


**vi søger dig som:**


* har kørekort og er vant til at køre ud til kunder – du kunne fx være fugttekniker, håndværker eller lignende.
* kan arbejde både selvstændigt og i teams
* er struktureret, har en god ordenssans og vil aflevere et godt stykke arbejde i høj kvalitet
* er fleksibel, empatisk, imødekommende og kan møde kunder i krise
* har fokus på service og den gode kundeoplevelse
* har flair for it og er rutineret bruger af pc og tablets
* har administrativt snilde, da stillingen indebærer en del rapportering, dokumentering, sagsopfølgning m.m.
* har erfaring med skadeservice og forsikringssager
* kan fremvise en straffeattest
* taler, læser og skriver dansk


**vi tilbyder:**


* en virksomhed hvor vi drager omsorg for hinanden og vores kunder
* varierende og spændende opgaver hvor nytænkning og bæredygtige løsninger er i fokus
* over 80 kollegaer som glæder sig til at du kommer og bidrager til den gode holdånd
* løn efter aftale


vi holder samtaler løbende, så send din ansøgning og dit cv hurtigst muligt via linket nedenfor. hvis du har spørgsmål til stillingen, er du velkommen til at kontakte drift & servicechef rolf alling andersen på +45 25 26 99 00.


send os din ansøgning og cv via jobindex quickapply linket herunder ✏️  

[fugttekniker til løsningsorienteret skadeserviceteam i farum](https://www.jobindex.dk/jobannonce/393948/fugttekniker-til-loesningsorienteret-skadeserviceteam-i-farum)


vi ser frem til at høre fra dig.


